Pluton el uno dei pianiti nani che gira 'ntel sistema sołar: fin puchi ani fa el xera clasificà come nono pianéta, queło piasè distante dal sol, ma in realtà ghe xera senpre stà discusion sul fato che 'l fuse un vero pianéta dalbon o che 'l fuse n'asteròide. Dal 24 de agósto del 2006, el xe clasificà come pianeta nano: par el só conportaménto orbitałe el vien considerà da senpre un exenpio clàsico de ogeto transnetunian. El só nome el vien da el Dio roman de l'oltretónba e ła só existensa ła xera stà prevista da l'astrònomo Percival Lowell. El fa parte, ansi el xe el capofaméja, de ła faméja dei Plutini.